Ben Apolloni

Ben Apolloni (29 janar 1980) është regjisor dhe producent shqiptar. Është fitues i disa çmimeve për film dhe teatër. 

Jeta
U lind më 29 janar 1980, në Kaçanik. Shkollën fillore dhe gjimnazin i ka kryer në vendlindje, kurse studimet bachelor dhe master për regji i ka mbaruar në Universitetin e Prishtinës. 

Veprimtaria 
Apolloni merret me regji teatri dhe filmi, skenare, aktrim dhe produksion.
Ka qenë anëtar i redaksisë së revistës teatrore “Loja”, bashkëpunëtor i revistës kulturore “Pro Cult”, anëtar i bordit të Qendrës Kinematografike të Kosovës. Aktualisht është anëtar i bordit të Teatrit Kombëtar të Kosovës dhe producent në RTV 21. Merret edhe me përkthime letrare nga anglishtja dhe serbishtja. Jeton në Prishtinë. 

 Shpërblimet  

Krijimtaria e Apollonit është shpërblyer me disa çmime, si: 

 2003 shfaqja më e mirë nga Skena UP (Prishtinë), për shfaqjen “Mundimet e kota të dashurisë”;
 2008 skenari më i mirë nga NINE ELEVEN, për filmin “Republika”; 
 2009 regjia më e mirë nga Festivali i Teatrove në Ferizaj, për shfaqjen “Orkestra e Titanikut”. 

 Veprat 

Filma të metrazhit të shkurtër:

 Tuneli 
 Republika 
 Turpi 
 Vajza 
 Identiteti
 Kati i pestë
 Viza
 Dita e parë e lypësit

Shfaqje

 Mundimet e kota të dashurisë
 Othello 
 Zoostory
 Vajza
 Miss Julia
 Orkestra e Titanikut
 [[Mat]
 Kur hana del

Kategoria:Biografi shqiptare
Kategoria:Njerëz që jetojnë